

**Жерлерге салынатын базалық салық ставкалары туралы**

***Күшін жойған***

Шығыс Қазақстан облысы Абай аудандық мәслихатының 2008 жылғы 18 сәуірдегі
N 5-4 шешімі. Шығыс Қазақстан облысы Әділет департаментінің Абай ауданындағы Әділет басқармасында 2008 жылғы 29 сәуірде N 5-5-79 тіркелді. Күші жойылды - Шығыс Қазақстан облысы Абай аудандық мәслихатының 2013 жылғы 26 сәуірдегі № 12/3-V шешімімен

      Ескерту. Күші жойылды - Шығыс Қазақстан облысы Абай аудандық мәслихатының 26.04.2013 № 12/3-V шешімімен (жарияланғаннан кейін он күнтізбелік күн откен соң қолданысқа енгізіледі).

      "Қазақстан Республикасындағы жергілікті мемлекеттік басқару туралы" Қазақстан Республикасының 2001 жылғы 23 қаңтардағы № 148-II Заңына, "Салық және бюджетке төленетін басқа да міндетті төлемдер туралы" Қазақстан Республикасының 2001 жылғы 12 маусымдағы № 209-II Кодексінің 338-бабының 1-ші бөліміне сәйкес Абай аудандық мәслихаты **ШЕШІМ ҚАБЫЛДАДЫ:**

      1. Жерлерге салынатын базалық салық ставкалары бекітілсін:

      1) Ауылшаруашылық мақсатындағы жерлерге салынатын базалық салық ставкасы 50 пайызға ұлғайтылсын;

      2) Жеке тұлғаларға берілген ауылшаруашылық мақсатындағы жерлерге салынатын базалық салық ставкасы өзгеріссіз өз көлемінде қалдырылсын;

      3) Елді мекендердің жерлеріне (үй іргесіндегі жер учаскелерін қоспағанда) салынатын базалық салық ставкасы 20 пайызға ұлғайтылсын;

      4) Елді мекендерден тыс орналасқан өнеркәсіп жерлеріне салынатын базалық салық ставкасы 50 пайызға ұлғайтылсын;

      2. Осы шешім ресми жарияланған күннен он күнтізбелік күн өткеннен кейін қолданысқа енгізіледі және Шығыс Қазақстан облысы Әділет департаменті Абай ауданының Әділет басқармасында мемлекеттік тіркеуден өткен күннен бастап күшіне енеді.

      *Сессия төрағасы                     Ғ. Қуанышбай*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК